За апошняе дзесяцігоддзе Віктар Альшэўскі стаў адным з найбольш вядомых у Беларусі мастакоў. Так, ён шмат і паспяхова выстаўляецца. Прызнанне, якое прыйшло параўнальна хутка, не перашкаджае яму ў працы, а хутчэй павышае патрабавальнасць да сябе. Пры гэтым Віктар Альшэўскі не стаіць асобна ў асяроддзі беларускіх мастакоў — яго карціны заўсёды арганічна ўпісваюцца ў экспазіцыю любой сумеснай выставы. Немалую цікавасць да яго творчасці праяўляюць куратары галерэй і мастацтвазнаўцы ў іншых краінах.